CELEX: 62008TN0003
Language: fi
Date: 2008-01-02 00:00:00
Title: Asia T-3/08: Kanne 2.1.2008 — Coedo Suárez v. neuvosto

8.3.2008   
            
            
               FI
            
            
               Euroopan unionin virallinen lehti
            
            
               C 64/54
            
         Kanne 2.1.2008 — Coedo Suárez v. neuvosto
   (Asia T-3/08)
   (2008/C 64/87)
   Oikeudenkäyntikieli: ranska
   Asianosaiset
   
      Kantaja: Angel Coedo Suárez (Bryssel, Belgia) (edustajat: asianajajat S. Rodrigues ja C. Bernard-Glanz)
   
      Vastaaja: Euroopan unionin neuvosto
   Kantajan vaatimukset
   
               —
            
            
               kanne on otettava tutkittavaksi
            
         
               —
            
            
               ensimmäisen oikeusasteen tuomioistuimen on kumottava 30.10.2007 tehty komission päätös sikäli kuin siinä evätään kantajan pyyntö tutustua useisiin komission asiakirjoihin, jotka liittyvät kantajan ja erään hänen naispuolisen työtoverinsa välisiin tapahtumiin ja jotka laadittiin näiden tapahtumien johdosta (sisäisten tapaamisten pöytäkirjoja, tutkimusten loppuraportteja ja turvallisuusosaston kertomus),
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevalla kanteella kantaja vaatii kumottavaksi neuvoston pääsihteeristön pääosaston F 30.10.2007 tekemää päätöstä, jolla hylättiin hänen uudistettu pyyntönsä saada tutustua asiakirjoihin, jotka koskevat hänen ja erään hänen naispuolisen työtoverinsa välisiä tapahtumia.
   Kanteensa tueksi kantaja vetoaa kahteen kanneperusteeseen.
   Ensimmäinen niistä perustu asetuksen N:o 1049/2001 (1) 4 artiklan 1 kohdan b alakohdan rikkomiseen ja tämän säännöksen mukaisen perusteluvelvollisuuden loukkaamiseen.
   Toinen kanneperuste perustuu asetuksen N:o 45/2001 (2) 5 artiklan rikkomiseen ja ilmeiseen virheeseen tämän asetuksen soveltamisessa.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EYVL 2001, L 8, s. 1)